Den Vest-Sjællandske Avis, 1825-06-20
Den 24de November 1823 ankom Oberst Stanhope, ledsaget af Oberstlieutenant de Launay og Hr. Kolbebegge Deputerede fra den Zürichske Comittee, og en Mængde Græker, som havde taget Flugten fra Rusland, til Cephalonia. Der erholdt man Efterretninger fra alle Sider om, at den executive Magt af den Græske Regiering, som var af Colocothrons Partie, manglede alle sande politiske Dyder og blev blot ledet af egennyttige Bevæggrunde, imedens den lovgivende Magt, i Spidsen for hvilken Fyrste Maurocordato staaer (det Partie, som nu er herskende) altid havde med stor Betænksomhed og Maadehold viist sig varm for Fædrelandets Bedste. Alle Europæere, som vare komne fra Grækenland talte vel ikke fordeelagtigt om de Græske Land- og Søetropper; imidlertid havde de dog næsten altid seiret i Kampen mod Tyrkerne. Primaterne havde for det meeste beklædet subatterne Øvrighedsposter under Tyrkerne, og ere i det Hele uden Undtagelse fordærvede, og uden ægte Ærekiærhed og Følelse af Retskaffenhed. Geistligheden er aldeles uvidende og erstatter ingenlunde sin Mangel paa videnskabelig Dannelse ved Sædelighed og Religiøsitet. Hvad Almuens Charakteer angaaer, saa skal den vel besidde mange af de Asiatiske Nationers Laster; men den er tillige udrustet med mange fortrinlige Naturgaver, viser sig begierlig efter at erhverve sig nye Kundskaber og er den lovgivende Magt hengiven (dette have Begivenhederne. i Aar stadfæstet.) Denne maatte dengang forlade Napoli di Romania og forlægge Regieringens Sæde til Argos, fordi Colocotron havde den gang besat hiin Stad med sit Partie. - Oberst Stanhope foreslog nu Lord Byron at udstæde en Addresse til den lovgivende og udøvende Magt af den Græske Regiering og at formaae deri begge Corps til indbyrdes. Eenighed, uden hvilkenbaade den gode Sag ikke kunde fremmes og tillige det Brittiske Laan ikke forventes udbetalt. De Græske Financer vare paa den Tid i en slet Tilstand, vel vare de Jorder, som havde tilhørt Tyrkerne tilfaldne Staten; men Regieringen havde Møie med at faae dem godt benyttede til Statens Fordeel; de Capitanis havde desuden bemægtiget sig en stor Deel af dem, og disse Høvdinger vare i Besiddelsen af den største Deel af Landets Velstand. – Den 13de Decbr. 1823 blev Oberst Stanhope præsenteret for Fyrste Maurocordato i Missolongi, som dengang stod i Spidsen for den lovgivende Magt og bliver meget elsket af Øegrækerne og Beboerne i Livadien. Haner af Naturen begavet med gode Anlæg, er øvet i Forretninger, veed med Klogskab at give efter for Omstændighederne og Forholdene, og kan modtage gode Jndtryk, forresten besidder han en meere hurtig end en egentlig dyb Forstand, og er ikke nogen Ven af politisk Friehed, naar man tager Ordet i nogen høi Betydning; men da han som sagt har altid viist sig tilbøielig til at befordre gode Forholdsregler og at give efter for Underviisningen derom, saa var det altid en Lykke for Grækenland at han stod i Spidsen for Regieringen og var i Besiddelse af Missolonghi Obersten begav sig ombord med ham paa den Græske Flaade, som blokerede den Tyrkiske i Bugten ved Lepanto; endskiøndt hiin var dobbelt saa stærk som denne; de besøgte saavel den Spetziotiske som den Hydriotiske Admirals Skib, for ikke at vække nogen Jalousie, og bleve overalt modtagne paa det venskabeligste og med de sædvanlige militaire Æresbeviisinnger.